Film Chest X-Raypleural infilltration both Lung แปลว่าอะไร
สวัสดีค่ะ ผลเอ๊กซเรย์ปอดที่อ่านว่า infiltration both lungs แสดงถึงว่าปอดทั้ง 2 ข้างเกิดรอยโรคขึ้น ซึ่งโดยปกติ จะหมายถึงรอยโรคของเนื้อปอด ไม่ใช่ที่ pleura (เยื่อหุ้มปอด) โดยความผิดปกติที่เป็น infiltration แบ่งออกได้หลายชนิด เช่น alveolar infiltration, patchy infiltration, interstitial infiltration (มีทั้งชนิด reticulonodular, nodular pattern) เป็นต้นส่วนสาเหตุที่ทำให้เกิด infiltration ก็มีได้มากมาย ทั้งโรคติดเชื้อต่างๆ วัณโรคปอด โรคไม่ติดเชื้อ เช่น มีภาวะหัวใจวาย มีเลือดออกในปอด มีพังผืดในปอด เป็นต้น หรือเป็นโรคมะเร็งปอดก็ได้หากต้องการทราบรายละเอียดว่าเป็นอะไร แนะนำควรสอบถามแพทย์ที่รักษาโดยตรงค่ะ